Oficiālais Vēstnesis 258 , 25/10/1967 Lpp. 0002 - 0004

Speciālizdevums somu valodā: Nodaļa 3 Sējums 1 Lpp. 0226

Speciālizdevums dāņu valodā: Sērija II Sējums III Lpp. 0025

Speciālizdevums zviedru valodā: Nodaļa 3 Sējums 1 Lpp. 0226

Speciālizdevums angļu valodā: Sērija II Sējums III Lpp. 0025

Speciālizdevums spāņu valodā: Nodaļa 03 Sējums 2 Lpp. 0071

Speciālizdevums portugāļu valodā Nodaļa 03 Sējums 2 Lpp. 0071



Padomes Regula (EEK) Nr. 741/67 (1967. gada 24. oktobris) par Eiropas Lauksaimniecības vadības un garantiju fonda Garantiju nodaļas atbalstu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā, ieviešot sistēmu ar vienotu un obligātu kompensāciju par eksportu uz trešām valstīm pēc lauksaimniecības produktu vienotā tirgus sasniegšanas, kura lielā mērā ir pastāvējusi jau kopš 1967. gada 1. jūlija, Regulas Nr. 25 [2] par kopējās lauksaimniecības politikas finansēšanu 3. panta 1. punkta a) apakšpunktā noteiktais zemākās vidējās kompensācijas kritērijs attiecībā uz kompensāciju finansēšanu vairs nav spēkā; tā kā šā kritērija likvidēšana prasa atcelt tā saucamo "pamatproduktu" metodi, kas definēta 2. pantā Padomes 1964. gada 5. februāra Regulā Nr. 17/64/EEK [3] par nosacījumiem Eiropas Lauksaimniecības vadības un garantiju fonda atbalsta piešķiršanai; tā kā minētās regulas 2., 3. un 4. pantu tomēr jāturpina piemērot līdz brīdim, kad spēkā stāsies kopējās piena produktu cenas attiecībā uz atbalsta ražošanai atmaksāšanu, kas nepieciešams mērķa cenas sasniegšanai; tā kā šobrīd Kopiena dalībvalstīm atlīdzina to izdevumus saistībā ar lauksaimniecības produktu tirgu kopīgo organizāciju tikai ar ievērojamu aizkavēšanos un tā kā tas jālabo, izdarot pagaidu maksājumus, līdz rēķini par 1964./65., 1965./66. un 1966./67. pārskata periodu tiek noslēgti galīgi; tā kā attiecībā uz 1967./68. un 1968./69. pārskata periodu būtu jāņem vērā Padomes 1966. gada 26. jūlija Regula Nr. 130/66/EEK [4] par kopējās lauksaimniecības politikas finansēšanu un veicamajiem pasākumiem, lai izmaksas veiktu biežāk un ātrāk pēc tam, kad dalībvalstis veic darbību, kas saistās ar izdevumiem; tā kā, lai nodrošinātu apmierinošu lauksaimniecības tirgu darbību, būtu jānosaka beigu termiņi Komisijas lēmumiem par pagaidu maksājumiem un Fonda atbalstu, IR PIEŅĒMUSI ŠO REGULU. 1. pants "a) kompensācijas par eksportu uz trešām valstīm, kas piešķirtas saskaņā ar noteikumiem regulās par atsevišķiem produktiem; tomēr līdz 1966./67. pārskata perioda beigām šīs kompensācijas aprēķina, pamatojoties uz neto eksporta daudzumu un kompensācijas likmi dalībvalstī, kurā vidējā kompensācija ir vismazākā." 2. pants Regulas Nr. 17/64/EEK 2., 3. un 4. pantu vairs nepiemēro no 1967./68. pārskata perioda sākuma. Tomēr šos pantus turpina piemērot līdz brīdim, kad stājas spēkā kopējās cenas, attiecībā uz ražošanas atbalsta atmaksāšanu, kurš piešķirts piena un piena produktu tirgus kopīgās organizācijas ietvaros un kas nepieciešams mērķa cenas sasniegšanai. 3. pants "Informāciju, kas dalībvalstīm jāiesniedz Komisijai, nosaka Komisija pēc apspriešanās ar Fonda komiteju. Tā attiecas uz Fonda Garantiju nodaļas izdevumiem un maksājumiem, un to izmanto budžeta tāmes sagatavošanai." 4. pants "2. Attiecībā uz 1967./68. un 1968./69. pārskata periodu dalībvalstis iesniedz Komisijai: a) līdz 1. aprīlim – iesniegumu par pagaidu maksājumu attiecībā uz izdevumiem, ko apmaksā Fonda Garantiju nodaļa, pirmajai kārtējā pārskata perioda pusei; b) līdz 1. oktobrim – iesniegumu par pagaidu maksājumu attiecībā uz izdevumiem, ko apmaksā Fonda Garantiju nodaļa, otrajai iepriekšējā pārskata perioda pusei; c) līdz nākamajam 1. februārim – iesniegumu par to izdevumu atlīdzināšanu visam iepriekšējam pārskata periodam, ko apmaksā Fonda Garantiju nodaļa. 3. Katram no 2. punktā paredzētajiem iesniegumiem pievieno paziņojumu, kurā norāda maksājumus Regulas Nr. 130/66/EEK 11. panta nozīmē, kuri attiecīgajā laika periodā iekasēti. 4. Saskaņā ar 26. pantā noteikto procedūru var pārcelt 2. punktā noteiktos datumus, ja izrādās, ka šāda pārcelšana ir būtiski nepieciešama un ja tā nepārsniedz vienu mēnesi. 5. Iepriekšējos punktos paredzētajos pieteikumos un paziņojumos iekļaujamo informāciju, kā arī to iesniegšanas formu nosaka saskaņā ar 26. pantā paredzēto procedūru." 5. pants "1. Attiecībā uz 1964./65. pārskata periodu Komisija: a) līdz 1967. gada 31. oktobrim lemj par atbalsta pagaidu maksājumu no Fonda, kas vienāds ar 60 % no prognozētajiem budžeta izdevumiem; b) līdz 1968. gada 15. decembrim lemj par Fonda piešķiramo atbalstu, pamatojoties uz pieteikumiem, kas iesniegti saskaņā ar 9. pantu, un apspriežoties ar Fonda komiteju. 2. Attiecībā uz 1965./66. pārskata periodu Komisija: a) līdz 1967. gada 15. decembrim lemj par atbalsta pagaidu maksājumu no Fonda, kas vienāds ar 75 % no prognozētajiem budžeta izdevumiem; b) līdz 1968. gada 15. decembrim lemj par Fonda piešķiramo atbalstu, pamatojoties uz pieteikumiem, kas iesniegti saskaņā ar 9. pantu, un apspriežoties ar Fonda komiteju. 3. Attiecībā uz 1966./67. pārskata periodu Komisija: a) līdz 1968. gada 15. decembrim lemj par atbalsta pagaidu maksājumu no Fonda, kas vienāds ar 75 % no prognozētajiem budžeta izdevumiem; b) līdz 1969. gada 15. decembrim lemj par Fonda piešķiramo atbalstu, pamatojoties uz pieteikumiem, kas iesniegti saskaņā ar 9. pantu, un apspriežoties ar Fonda komiteju. 4. Attiecībā uz 1967./68. pārskata periodu Komisija, pamatojoties uz 9. panta 2. punktā paredzētajiem pieteikumiem: a) līdz attiecīgi 1968. gada 30. jūnijam un 15. decembrim lemj par atbalsta pagaidu maksājumu no Fonda, kas vienāds ar 75 % no izdevumiem, ko Fonds apmaksā, šā perioda pirmajai un otrajai pusei; b) līdz 1969. gada 31. oktobrim pēc apspriešanās ar Fonda komiteju lemj par Fonda piešķiramo atbalstu. 5. Attiecībā uz 1968./69. pārskata periodu Komisija, pamatojoties uz 9. panta 2. punktā paredzētajiem pieteikumiem: a) līdz attiecīgi 1969. gada 30. jūnijam un 15. decembrim lemj par atbalsta pagaidu maksājumu no Fonda, kas vienāds ar 75 % no izdevumiem, ko Fonds apmaksā, šā perioda pirmajai un otrajai pusei; b) līdz 1970. gada 31. oktobrim pēc apspriešanās ar Fonda komiteju lemj par Fonda piešķiramo atbalstu. 6. Ja Komisija tomēr secina, ka šā panta 4. punkta a) apakšpunkta un 5. punkta a) apakšpunkta piemērošana var novest pie tā, ka dalībvalsts konts, kas atvērts saskaņā ar Eiropas Lauksaimniecības vadības un garantiju fonda Finanšu regulas 10. panta 1. punkta grozīto tekstu [5], aprēķinu perioda beigās uzrāda vispārējo debeta vai kredīta bilanci, kas ir pretēja Komisijas uz tās rīcībā esošās informācijas balstītiem novērtējumiem, tā saskaņā ar 26. pantā noteikto procedūru nolemj vai nu palielināt, vai samazināt pagaidu maksājumu attiecīgajām dalībvalstīm par summu, kas vajadzīga, lai padarītu šādu maksājumu vienādu ar šīs valsts provizorisko iemaksu. 7. Sīkākus noteikumus šā panta 1. līdz 5. punkta piemērošanai vajadzības gadījumā nosaka saskaņā ar 26. pantā noteikto procedūru." 6. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1967. gada 24. oktobrī Padomes vārdā — priekšsēdētājs K. Schiller [1] OV 192, 11.8.1967., 8. lpp. [2] OV 30, 20.4.1962., 991./62. lpp. [3] OV 34, 27.2.1964., 586./64. lpp. [4] OV 165, 21.9.1966., 2965./66. lpp. [5] OV 258, 25.10.1967., 11. lpp. --------------------------------------------------